ΓΡΑΠΤΗ ΕΡΩΤΗΣΗ E-0990/00

υποβολή: Markus Ferber (PPE-DE) προς την Επιτροπή

(31 Μαρτίου 2000)

Θέμα: Η κατανομή των πιστώσεων του προγράμματος MEDIA IΙ μεταξύ των συμμετεχόντων κρατών μελών

Δεδομένου ότι η γραπτή μου ερώτηση Ε-0104/00(1) δεν έχει, δυστυχώς, απαντηθεί σωστά,ποβάλλω εκ νέου το ερώτημα πώς έχουν κατανεμηθεί οι πιστώσεις του προγράμματος MEDIA II στα συμμετέχοντα κράτη από την περίοδο έναρξης του προγράμματος; Σε ποιό ύψος ανέρχονται οι πιστώσεις που έχουν λάβει τα διάφορα κράτη τόσο σε απόλυτους αριθμούς όσο και σε ποσοστιαίες αναλογίες και πώς αιτιολογείται η κατανομή αυτή;

(1) ΕΕ C 280 E της 3.10.2000, σελ. 178.

Απάντηση της κ. Reding εξ ονόματος της Ευρωπαϊκής Επιτροπής

(15 Μαΐου 2000)

Ανακεφαλαιωτικός πίνακας με τις οικονομικές ενισχύσεις ανά χώρα οι οποίες χορηγήθηκαν στο πλαίσιο των τεσσάρων πρώτων ετών του προγράμματος MEDIA II (1996 1999) αποστέλλεται απευθείας στον αξιότιμο βουλευτή καθώς και στη Γενική Γραμματεία του Κοινοβουλίου.

Ο πίνακας αυτός συνοδεύεται από στατιστικές για το μερίδιο στην ευρωπαϊκή αγορά κάθε κράτους μέλους και καθενός από τα κράτη που συμμετέχουν στο πρόγραμμα MEDIA II. Οι στατιστικές για τα έτη 1998 1999 παρέχονται ενημερωτικά και δεν έχουν οριστικό χαρακτήρα. Αναμένεται να επικυρωθούν κατά την τελική αξιολόγηση του προγράμματος. Έτσι τα δεδομένα αυτά επιτρέπουν να εκτιμηθεί η κατανομή των χορηγηθέντων κονδυλίων στο πλαίσιο του προγράμματος MEDIA II σε σχέση με την πραγματικότητα της αγοράς.

Παράδειγμα: Οι Κάτω Χώρες αντιπροσωπεύουν το 1,8 % του συνόλου των επενδύσεων που πραγματοποιούνται στην Ευρώπη στην κινηματογραφική παραγωγή και το 2,7 % της ευρωπαϊκής αγοράς όσον αφορά τα έσοδα από εκμετάλλευση κινηματογραφικών έργων (Box Office). Το εν λόγω κράτος μέλος έλαβε κατά την περίοδο 1996 1999 το 5,45 % των κονδυλίων που χορηγήθηκαν στο πλαίσιο του προγράμματος MEDIA II, εκ των οποίων 3,5 % των ενισχύσεων που χορηγήθηκαν στους παραγωγούς και 4,9 % των ενισχύσεων που χορηγήθηκαν στους διανομείς. Επομένως, το μερίδιο των κονδυλίων που έλαβαν οι Ολλανδοί επαγγελματίες στο πλαίσιο του MEDIA IIπερβαίνει την πραγματική αντιπροσωπευτικότητά τους στην ευρωπαϊκή αγορά, τόσο με όρους παραγωγής όσο και εκμετάλλευσης.

Στο πλαίσιο του προγράμματος MEDIA II, η επιλογή των δικαιούχων γίνεται από την Ευρωπαϊκή Επιτροπή σύμφωνα με τους όρους που προβλέπουν οι αποφάσεις του Συμβουλίου 95/564/ΕΚ της 22ας Δεκεμβρίου 1995, σχετικά με την εφαρμογή ενός προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (Media II Κατάρτιση)(1) και 95/563/ΕΚ της 10ης Ιουλίου 1995, σχετικά με την εφαρμογή ενός προγράμματος ενθάρρυνσης της ανάπτυξης και διανομής των ευρωπαϊκών οπτικοακουστικών έργων (Media II Ανάπτυξη και διανομή) (1996-2000)(2).

Τα σχέδια που συγχρηματοδοτεί η Επιτροπή δεν επιλέγονται ανάλογα με την εθνικότητά τους ή τη χώρα προέλευσης, αλλά με βάση την ποιότητά τους και την ευρωπαϊκήπεραξία τους. Τα εφαρμοζόμενα κριτήρια επιλεξιμότητας και επιλογής διευκρινίζονται από κατευθυντήριες γραμμές, τις οποίες καθορίζουν η Ευρωπαϊκή Επιτροπή και η επιτροπή MEDIA.

Τέλος, τελική έκθεση αξιολόγησης του προγράμματος MEDIA II θα αποσταλεί στο Κοινοβούλιο μετά τη λήξη του προγράμματος MEDIA II στα τέλη του έτους 2000.

(1) ΕΕ L 321 της 30.12.1995.

(2) ΕΕ L 321 της 30.12.1995.